Værten var behjælpelig med busbilletter, bestilling af taxi til hjemrejse mm. Hun boede også neden under, i kælderen, under vores ophold, men kunne ellers kontaktes pr. telefon, hvis problemer.
Blev modtaget fint af hendes veninde, da hun ikke selv lige var der på det tidspunkt vi ankom. Veninden var god til at forklare omkring faciliteter i nærområdet. Også meget behjælpelig.
Huset ligger i et "aflukket" område med privat "park/grønt område.
Poolen fungerer fint. Den benyttes af de lokale boligejere.

Vi tog til Rom centrum 3 gange under opholdet med bus og metro. Det blev hurtigt nemt at benytte. Man skal beregne 1,5 time fra man går hjemmefra.

Nærområdet havde hvad man havde brug for: Et mindre center med pizzaria, kaffebar, lidt butikker og en udmærket købmand. Det tog 5 min. at gå derhen. Der lå et lidt større "center" 10-15 min. gang fra boligen. Der var også lidt butikker, en rigtig god restaurant og købmand.

Ville man til stranden, så tog det 20 min. med den lokale bus. Det var et stort "strandområde" med stor pool, selve stranden, forskellige spillemuligheder og to spisesteder. Koster godt 100 kr. pr. mand at benytte. Fint sted.